Лъчезар Станчев
Не съм виновна, батко

chitanka.info

Гъсенцето бе много сладко,

затуй го грабнах с две ръце

да се порадвам от сърце.

Но майка му — сърдита гъска —

към мен се спусна и засъска.

Побягнах, в локвата защрапах

и рокличката си изцапах.

Нали не съм виновна, батко?

Гъсенцето бе много сладко…

затуй го грабнах…

Спирам тук,

обичам да говоря кратко.

А който иска след това

да го разказва час и два.

Заслуги

Имате удоволствието да четете тази книга благодарение на Моята библиотека и нейните всеотдайни помощници.

http://chitanka.info

Вие също можете да помогнете за обогатяването на Моята библиотека. Посетете работното ателие, за да научите повече.